**TIEKĖJŲ KVALIFIKACIJOS REIKALAVIMAI**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei bendrą pasiūlymą pateikia ūkio subjektų grupė, veikianti jungtinės veiklos sutarties pagrindu, šio pirkimo sąlygų priedo 1 lentelėje nustatytus reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.
3. Jei paslaugų teikėjas savo įsipareigojimams pagal pirkimo sutartį vykdyti ketina pasitelkti subtiekėjus (subteikėjus), jis turi tai aiškiai nurodyti pasiūlyme, ir juos konkrečiai įvardinti (Pasiūlymo formoje, kuri pateikiama šių pirkimo sąlygų 6 priede). Pasitelkiami subteikėjai turi atitikti šio priedo 1 lentelėje nustatytus kvalifikacijos reikalavimus ir pateikti nurodytus dokumentus atsižvelgiant į įsipareigojimų, kuriuos prisiima konkretus subtiekėjas, dalį.
4. Paslaugų teikėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, kurioms pasitelkiami jų pajėgumai.
5. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
6. Šiame priede reikalaujama kvalifikacija turi būti įgyta iki pasiūlymų pateikimo termino pabaigos.

**1 lentelė. Tiekėjų kvalifikacijos reikalavimai**

|  |  |  |
| --- | --- | --- |
| **Eil. Nr.** | **Reikalavimas** | **Atitiktį reikalavimui įrodantys dokumentai** |
| 1. | Tiekėjas turi turėti ar gali pasitelkti sutarties vykdymui kvalifikuotus specialistus, turinčius žinių ir darbo patirties, reikalingų pirkimo sutarties vykdymui.  Tiekėjo siūlomi specialistai turi gebėti kalbėti, suprasti, skaityti ir rašyti lietuvių kalba. Jei specialistas nemoka lietuvių kalbos, reikalavimas gali būti įvykdomas numatant vertimo žodžiu ir raštu paslaugas; išlaidas vertimo paslaugoms prisiima paslaugos teikėjas.  Teikėjas turi pasiūlyti bent po vieną specialistą kiekvienai pozicijai (1.1. – 1.5.).  Tas pats specialistas gali būti siūlomas į kelias pozicijas.  Kiekvienas specialistas turi atitikti šiuos reikalavimus: | ***Pateikiama:***  1) pirkimo sutarties vykdymui skiriamų kvalifikuotų specialistų sąrašas (pirkimo sąlygų 10 priedas „Duomenys apie Tiekėjo siūlomus specialistus ir jų patirtį“ lentelė Nr. 1), nurodant kiekvieno specialisto vardą, pavardę, į kokią poziciją siūlomas specialistas, teisinius santykius su tiekėju, lietuvių kalbos žinių lygį: jei lietuvių kalba nėra gimtoji – ne žemesnis kaip B2 lygis pagal Europass arba lygiavertį kalbų pasą arba tiekėjas savo lėšomis užtikrins vertimą į lietuvių kalbą, arba jei lietuvių kalba gimtoji, pažymima „gimtoji“.  2)siūlomų specialistų kvalifikaciją patvirtinančių sertifikatų ar lygiaverčių dokumentų (lygiaverčiais laikytini pasirengimą pagal prašomą kvalifikaciją atitinkančią, tarptautiniu mastu pripažįstamą mokymo programą, įskaitant atitinkamo egzamino išlaikymą, patvirtinantys dokumentai).  ***Mokymo kursų išklausymo pažymėjimai nebus vertinami.***  Pateikiant sertifikatus ar jų kopijas, kartu pateikiama informacija apie tai, kaip patikrinti sertifikatų autentiškumą, galiojimą ir priklausomybę konkrečiam projekto vadovui, pvz. internetinė nuoroda į konkretaus sertifikato registrą ir galimybę sertifikatą jame patikrinti ar, jeigu tokio registro nėra, kontaktinius sertifikatą išdavusios įmonės ar organizacijos duomenis ir pan.  ***Jeigu tiekėjo siūlomas specialistas nėra jo darbuotojas (kvazisubtiekėjas***), privalo būti pateikta tiekėjo ir siūlomo specialisto teisinio pobūdžio ryšius pagrindžiančio dokumento ‒ dvišalio (tiekėjo ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį, kopija.  ***Jeigu tiekėjo siūlomas specialistas yra subtiekėjo / ūkio subjekto, kurio pajėgumais tiekėjas remiasi***, darbuotojas, privalo būti pateikta dokumento, įrodančio, kad specialistą ir subtiekėją / ūkio subjektą, kurio pajėgumais tiekėjas remiasi, sieja teisinio pobūdžio ryšiai (t. y., darbo santykiai pagal darbo sutartį), kopija arba kiti dokumentai (pvz., subtiekėjo / ūkio subjekto, kurio pajėgumais tiekėjas remiasi, pažyma, kad siūlomas specialistas yra jo darbuotojas).  ***Jeigu tiekėjo siūlomas specialistas nėra subtiekėjo / ūkio subjekto, kurio pajėgumais tiekėjas remiasi, darbuotojas (kvazisubtiekėjas***), privalo būti pateikta subtiekėjo / ūkio subjekto, kurio pajėgumais tiekėjas remiasi/, ir siūlomo specialisto teisinio pobūdžio ryšius pagrindžiančio dokumento ‒ dvišalio (ūkio subjekto, kurio pajėgumais tiekėjas remiasi, ir būsimo darbuotojo (specialisto) pasirašyto dokumento ‒ ketinimo protokolo ar preliminaraus susitarimo dėl darbo santykių sukūrimo pagal darbo sutartį, kopija.  ***Pateikiami skenuoti dokumentai elektroninėje formoje.*** |
| 1.1. | **Projekto vadovas:**  turi tarptautiniu mastu pripažįstamą projekto vadovo kvalifikaciją | Projektų vadovo kvalifikaciją patvirtinančio sertifikato PMP arba CompTIA Project+, arba Prince2, arba Certified Project Manager IPMA sertifikato arba kito lygiaverčio dokumento kopija (dokumento lygiavertiškumą turi įrodyti teikėjas). |
| 1.2. | **Atlassian produktų projektų administratorius:**  turi tarptautiniu mastu pripažįstamą Atlassian Jira sistemos projektų administravimo kvalifikaciją; | Projektų administratoriaus kvalifikaciją patvirtinančio sertifikato „Atlassian Certified in Managing Jira Cloud Projects“ arba kito lygiaverčio dokumento kopija (lygiaverčio dokumento lygiavertiškumą turi įrodyti tiekėjas). |
| 1.3. | **Produktų aptarnavimo procesų specialistas:**  turi turėti produktų aptarnavimo procesų specialisto kvalifikaciją; | Produktų aptarnavimo procesų specialisto kvalifikaciją patvirtinančio sertifikato „ITIL4 foundation“ Produktų aptarnavimo specialistas. arba kito lygiaverčio dokumento kopija (lygiaverčio dokumento lygiavertiškumą turi įrodyti tiekėjas). |
| 1.4. | **Atlassian produktų konsultantas-administratorius:**  turi tarptautiniu mastu pripažįstamą Atlassian produktų administratoriaus kvalifikaciją arba lygiavertę produktų administratoriaus kvalifikaciją; | Atlassian produktų konsultanto - administratoriaus kvalifikaciją patvirtinančio sertifikato – „Atlassian Certified Jira Cloud Administrator“ arba kito lygiaverčio dokumento kopija (lygiaverčio dokumento lygiavertiškumą turi įrodyti tiekėjas). |
| 1.5. | **Atlassian paslaugų ir užklausų valdymo projektų administratorius:**  turi tarptautiniu mastu pripažįstamą Atlassian paslaugų ir užklausų valdymo projektų administratoriaus kvalifikaciją arba lygiavertę projektų administratoriaus kvalifikaciją; | Atlassian paslaugų ir užklausų valdymo projektų administratoriaus kvalifikaciją patvirtinančio sertifikato – „Atlassian Certified in Managing Jira Service Projects for Cloud“ arba kito lygiaverčio dokumento kopija (lygiaverčio dokumento lygiavertiškumą turi įrodyti tiekėjas). |